**Nota informativă**

la proiectul hotărârii Guvernului

cu privire la aprobarea Cerințelor privind utilizarea durabilă a produselor de uz fitosanitar

|  |
| --- |
| 1. **Denumirea autorului şi, după caz, a participanţilor la elaborarea proiectului**   Ministerul Agriculturii, Dezvoltării Regionale și Mediului |
| **2. Condiţiile ce au impus elaborarea proiectului de act normativ şi finalităţile urmărite** |
| Executarea măsurii prevăzute la secțiunea **6- Domeniul fitosanitar** a Planului național de acțiuni pentru implementarea Acordului de Asociere Republica Moldova – Uniunea Europeană în perioada 2017-2019, aprobat prin Hotărârea Guvernului nr. 1472/2016 (termen de realizare-2019). |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul dat transpune Directiva 2009/128/CE a Parlamentului European şi a Consiliului din 21 octombrie 2009 de stabilire a unui cadru de acţiune comunitară în vederea utilizării durabile a pesticidelor, publicată în Jurnalul Oficial al Uniunii Europene, L 309, din 24.11.2009, p. 71.  Întru asigurarea compatibilității proiectului propus cu actul UE este elaborat Tabelul de concordanță. |
| **4. Principalele prevederi ale proiectului şi evidenţierea elementelor noi** |
| Proiectul propus creează cadrul normativ național, armonizat la acquis-ul comunitar în vederea stabilirii cadrului de acțiune cu scopul utilizării durabile a produselor de uz fitosanitar.  Prin urmare, proiectul dat, atribuie responsabilități autorităților publice centrale privind elaborarea Planului naţional de acţiune întru diminuarea riscurilor asociate utilizării produselor de uz fitosanitar.  Totodată, cu scopul reducerii riscurilor şi a efectelor negative a produselor de uz fitosanitar asupra sănătăţii umane şi mediului, proiectul propus stabilește cerințe obligatorii față de conținutul Planului de acțiuni, care va include obiective, măsuri, tematici de instruire a utilizatorilor profesioniști (anexa nr. 1), cerințe față de echipamentul utilizat la aplicarea produselor de uz fitosanitar (anexa nr. 2), principiile generale ale managementului integrat al organismelor dăunătoare, prin aplicarea metodelor nechimice de protecţie a plantelor (anexa nr. 3), termene concrete de realizare, indicatori de progres și raportare.  Proiectul dat are impact asupra întreprinzătorilor, prin urmare este elaborată Analiza Impactului de Reglementare pe marginea proiectului propus. |
| **5. Fundamentarea economico-financiară** |
| Implementarea proiectului dat nu implică mijloace financiare, dat fiind faptul că acesta stabilește cadrul normativ pentru inițierea elaborării ulterioare a **Planului național de acțiune privind diminuarea riscurilor asociate utilizării produselor de uz fitosanitar,** plan care va include măsuri concrete pentru realizare, va nominaliza autoritățile responsabile, termenele de realizare și indicatorii de progres cu scopul executării obiectivului enunțat. |
| **6. Modul de încorporare a actului în cadrul normativ în vigoare** |
| Aprobarea proiectului de hotărâre a Guvernului nu implică modificarea altor acte normative. |
| **7. Avizarea şi consultarea publică a proiectului** |
| Anunţul privind inițierea elaborării proiectului, Nota informativă și proiectul de hotărâre a Guvernului și AIR sunt plasate pe pagina web oficială a Ministerului Agriculturii, Dezvoltării Regionale şi Mediului, la adresa www.madrm.gov.md la rubrica Transparenţă decizională -„Proiecte de documente” și portalul guvernamental - particip.gov.md.  Pentru consultarea publică proiectul a fost avizat de Ministerul Sănătății, Muncii și Protecției Sociale, Ministerul Finanțelor, Ministerul Economiei și Infrastructurii, Grupul de lucru al Comisiei de stat pentru reglementarea activității de întreprinzător, Ministerul Justiției, Centrul Național Anticorupție, Centrul de Armonizare a Legislației. Consiliul concurenței.  Totodată, proiectul a fost consultat cu specialiștii Federației Naționale a Fermierilor din Moldova, Asociaţiei Republicane a Producătorilor Agricoli “Uniagriprotect” și Asociaţiei Producătorilor şi Exportatorilor de Fructe „Moldova Fruct”. |
| **8. Consultarea expertizei anticorupție.** |
| Raportul de expertiză anticorupție nr. EHG 19/5892 din 20.06.2019 denotă că proiectul asigură rigorile de transparență decizională, este conform interesului public, nu aduce atingere drepturilor fundamentale ale omului și nu conține factori și riscuri de corupție. |
| **9. Consultările expertizei de compatibilitate.** |
| Directiva 2009/128/CE a Parlamentului European şi a Consiliului din 21 octombrie 2009 de stabilire a unui cadru de acţiune comunitară în vederea utilizării durabile a pesticidelor.  Declarația de compatibilitate (nr. 31/02-3-1519 din 14 martie 2019), emisă în baza expertizei versiunii inițiale a proiectului constată că proiectul în cauză asigură transpunerea integrală a Directivei menționate. |

**Ministru** /semnat electronic/ **Georgeta MINCU**